**КОМИ РЕСПУБЛИКАСА ЙÖЗÖС ВЕЛÖДАН МИНИСТЕРСТВОЛÖН**

**ТШÖКТÖД**

**«Гражданаöс примитöм, гражданалысь устнöй да гижöда шыöдчöмъяс ас кадö да тырвыйö видлалöм, на серти решениеяс примитöм да öнiя законодательствоöн индöм кадколастö вочакывъяс мöдöдöм» Коми Республикаса йöзöс велöдан министерстволысь государственнöй мог олöмö пöртан административнöй регламент вынсьöдöм йылысь**

Тшöкта:

1. Вынсьöдны «Гражданаöс примитöм, гражданалысь устнöй да гижöда шыöдчöмъяс ас кадö да тырвыйö видлалöм, на серти решениеяс примитöм да öнiя законодательствоöн индöм кадколастö вочакывъяс мöдöдöм» Коми Республикаса йöзöс велöдан министерстволысь государственнöй мог олöмö пöртан административнöй регламент.

2. Лыддьыны вынтöмöн Коми Республикаса йöзöс велöдан министерстволысь 2008 во 08. 1 лунся 21/42 №-а тшöктöд.

3. Тайö тшöктöдсö олöмö пöртöм бöрся видзöдны кута ачым.

Министрлысь могъяс олöмö пöртысь С.Н. Козлов

Сыктывкар

2009 вося август 11 лун

193 №

Вынсьöдöма

Коми Республикаса йöзöс велöдан министерстволöн

2009 во август 11 лунся 193 №-а

 тшöктöдöн

Гражданаöс примитöм, гражданалысь устнöй да гижöда шыöдчöмъяс ас кадö да тырвыйö видлалöм, на серти решениеяс примитöм да öнiя законодательствоöн индöм кадколастö вочакывъяс мöдöдöм кузя государственнöй мог олöмö пöртан

АДМИНИСТРАТИВНÖЙ РЕГЛАМЕНТ

**I. Панас**

1.1. Гражданаöс примитöм, гражданалысь устнöй да гижöда шыöдчöмъяс ас кадö да тырвыйö видлалöм, на серти решениеяс примитöм да öнiя законодательствоöн индöм кадколастö вочакывъяс мöдöдöм кузя государственнöй мог олöмö пöртан административнöй регламент (водзö – административнöй регламент)урчитö административнöй процедураяслысь кадпассö да сьöрсьöн-бöрсьöн вöчанногсö, мый йитчöма Россия Федерацияса гражданинлöн (водзö – гражданин) Россия Федерацияса Оланподулöн индöм право серти государственнöй органъясö шыöдчöмкöд, а сідзжö индö Министерствоса чина йöзöн гражданалысь шыöдчöм видлалан пöрадок.

Тайö Административнöй регламентыслöн положениеясыс паськалöны гражданалöн став устнöй да гижöда, торъя да коллективнöй шыöдчöмъяс вылö да оз паськавны граждана да Министерстволöн сыöн государственнöй мог збыльмöдiгöн öта-мöдкöд артмöм йитöдъяс вылö. Тайö Административнöй регламентлысь могъяс збыльмöдöм вылö вöдитчöны татшöм терминъясöн:

а) «Гражданинлöн шыöдчöм» – Министерствоö либö Министерствоса чина мортлы гижöда вöзйöм, шыöдчöм либö норасьöм мöдöдöм, а сiдзжö Министерствоö гражданинлöн устнöй шыöдчöм.

б) «Чина морт» – морт, кодi пыр, недыр кад либö торъя уджмог серти збыльмöдö власьтöс петкöдлысьлысь удж либö Министерствоын вöчö котыртан да веськöдлан, административнöй да овмöс нуöдан удж.

1.2. Государственнöй могыс збыльмöдсьö:

Россия Федерацияса Оланподув серти;

Коми Республикаса Оланподув серти;

«Россия Федерацияса гражданалысь шыöдчöмъяс видлалан пöрадок йылысь» 2006 во май 2 лунся 59-ФЗ №-а Федеральнöй оланпас серти;

«Коми Республикаса йöзöс велöдан да вылыс тöдöмлун министерство йылысь» Коми Республикаса Правительстволöн 2008 во апрель 10 лунся 82 №-а шуöм серти.

1.3. Гражданаöс примитöм, гражданалысь устнöй да гижöда шыöдчöмъяс ас кадö да тырвыйö могмöдöм, öнiя законодательствоöн индöм кадколастö на серти решениеяс примитöм да вочакывъяс мöдöдöм кузя государственнöй мог збыльмöдö Коми Республикаса йöзöс велöдан министерство.

1.4. Шыöдчысьясöн вермасны лоны став категория граждана, кодъяс шыöдчöны Коми Республикаса йöзöс велöдан министерствоö велöдан юкöнын юалöмъяс кузя.

1.5. Государственнöй мог збыльмöдан помшуöмöн вермас лоны:

шыöдчöмын сетöм став юалöм вылö устнöй да гижöда вочакывъяс сiйö жö авторсянь водзынджык воöм шыöдчöмъяс да сылы сетöм вочакывъяс да гöгöрвоöдöмъяс кузя примитöм мераяс тöд вылö босьтöмöн.

1.6. Государственнöй мог олöмö пöртöмысь сьöм оз босьтсьы.

**II. Государственнöй мог збыльмöдан пöрадок дорö корöмъяс**

**2.1. Государственнöй мог збыльмöдöм йылысь юöр сетан пöрадок.**

2.1.1. Государственнöй мог збыльмöдан пöрадок йылысь юöртсьö веськыда Коми Республикаса йöзöс велöдан министерствоö;

телефон связь средствоясöн вöдитчöмöн, электроннöя юöртöмöн, арталан да электроннöй техникаöн;

öтув вöдитчан юöр сетан да телекоммуникационнöй везъясын (сы лыдын Öтуввезын) сетöмöн, йöзлы юöр сетан средствоясын йöзöдöмöн, юöртан материалъяс (брошюраяс, буклетъяс) лэдзöмöн.

2.1.2. Коми Республикаса йöзöс велöдан министерстволöн инпас: 167982, Коми Республика, Сыктывкар, К.Маркс ул., 210; справкаяс вылö телефон – 445635, Öтуввез – сайт:www. komiedu.ru. Коми Республикаса йöзöс велöдан министерстволöн уджалан кад: быдлунъя уджлöн заводитчöмыс да помасьöмыс 8-45-сянь 18-00 часöдз (пекничаö 8-45-сянь 16-45 часöдз лöсялöмöн), нывбабаяслöн – 8-45-сянь 17-15 часöдз (пекничаö 8-45-сянь 15-45-öдз лöсялöмöн); шойччан кад 13-00-сянь 14-00-öдз.

2.1.3. Государственнöй мог збыльмöдан процедура йылысь юöр юöртсьö справкаяс (консультацияяс) вылö телефон номеръяс пыр, а сiдзжö сетсьö öтув вöдитчан юöр сетан да телекоммуникационнöй везъясын (сы лыдын Öтуввезын), йöзöдсьö йöзлы юöр сетан средствоясын да сеталан юöртан материалъясын (например, брошюраясын, буклетъясын да с.в.).

2.1.4. Шыöдчысьлöн телефон пыр да устнöя шыöдчöм вылö вочавидзигöн специалист подробнöя да вежавидзöмöн (корректнöя) юöртö сы дiнö шыöдчысьяслы найöс интересуйтысь юалöмъяс кузя. Телефон пыр вочакыв шуигöн колö медводз висьтавны сы йылысь, кыдзи шусьö органыс, кытчö звöнитiс шыöдчысьыс, телефон звöнок примитысь специалистлысь ов, ним, вич да чин.

Сэк, кор специалист, кодi примитiс телефон звöноксö, оз вермы ачыс вочавидзны юалöмъяс вылö, колö вуджöдны сiйöс мöд чина мортлöн телефон вылö либö шыöдчысьлы колö висьтавны мöд телефон номер, мый серти позьö босьтны колана юöр.

2.1.5. Сы йылысь, кыдзи збыльмöдсьö государственнöй могыс, специалист юöртö шыöдчыськöд аддзысьлiгöн, Öтуввезöн вöдитчöмöн, пошта, телефон, электорннöй пошта пыр.

**2.2. Гражданаöс ас сёрнинаныс примитан пöрадок.**

2.2.1. Гражданаöс ас сёрнинаныс примитöны ас сёрниöн примитан график серти, вермасны веськыда примитны сэк, кор гражданинöн локтö Министерствоö инпас серти: Сыктывкар, К.Маркс ул., 210.

Гражданаöс примитан график юöртсьö Коми Республикаса йöзöс велöдан министерстволöн официальнöй Öтуввез-порталын.

2.2.2. Гражданаöс ас сёрнинаныс примитöм вылö водзвыв гижöдчöм да примитан график.

Коми Республикаса йöзöс велöдан министр примитö Министрлöн кабинетын. Примитöм вылö гижöдчöны Коми Республикаса йöзöс велöдан министрлöн водзвежöсын.

Примитöм йылысь справкаяс вылö телефон: (8212) 257-000.

Коми Республикаса йöзöс велöдан министрöс вежысьяс примитöны гражданаöс быд вежон инпас серти: Сыктывкар, К.Маркс ул., 210, Коми Республикаса йöзöс велöдан министерство.

Коми Республикаса йöзöс велöдан министрöс вежысьяс дорö ас сёрнинаныс примитöм вылö гижöдчöны Коми Республикаса йöзöс велöдан министрöс вежысьяслöн водзвежöсын.

Примитöм йылысь справкаяс вылö телефон: (8212) 257-011.

Коми Республикаса йöзöс велöдан министерствоса веськöдлысьяс дорö гражданаöс примитöмсö котыртöмысь кывкутöны налöн водзвежöсса сотрудникъяс.

Коми Республикалöн йöзöс велöдан министерствоса веськöдлысьяслöн гражданаöс ас сёрнинаныс примитан графикъяс:

|  |  |  |
| --- | --- | --- |
| ОНВ | Чин | Примитан лун да час |
| Струтинская Нелли Леонидовна | Министр | тöлысьлöн I да III выльлун16.00-сянь 18.00-öдз  |
| Козлов Сергей Николаевич | Министрöс медводдза вежысь | выльлун,16.00-сянь 18.00-öдз |
| Студиград Наталья Ивановна | министрöс вежысь | четверг,16.00-сянь 18.00-öдз |
| Рубцова Галина Зиславовна | министрöс вежысь | воторник,16.00-сянь 18.00-öдз |

Государственнöй мог збыльмöдöм кузя став вежсьöм йылысь юöрсö мöдöдöны гражданинлы заказнöй письмööн да мöдпöлалöны телефон пыр либö электроннöй пошта пыр (кор эм шыöдчöмын лöсялана юöръясыс), йöзöдöны Коми Республикаса йöзöс велöдан министерстволöн официальнöй Öтуввез-порталын.

**2.3. Государственнöй мог збыльмöдан кадколаст.**

Гражданинлысь гижöда шыöдчöм колö быть регистрируйтны Министерствоö воöмсянь куим лун чöжöн.

Гижöда шыöдчöм, кöнi эм юалöм, мый оз пыр Министерстволöн компетенцияö, мöдöдöны регистрируйтан лунсянь сизим лун чöжöн лöсялана органö либö лöсялана чина мортлы, кодлöн компетенцияö пырö шыöдчöмын сетöм юалöмъяссö решитöмыс, шыöдчöм мöдöдысь гражданинöс шыöдчöмсö мöд инпас серти мöдöдöм йылысь юöртöмöн, сöмын сэтшöм случай кындзи, кор гижöда шыöдчöмсö оз вермы лыддьыны.

Министерствоö воöм гижöда шыöдчöмсö видлалöны 30 лун чöжöн гижöда шыöдчöмсö регистрируйтан лунсянь.

Сэк, кор мöдöдöны шыöдчöм видлалöмкöд йитчöм содтöд запрос, то тайö кадколастыс вермас нюжöдсьыны 30 лунысь оз дырджык вылö гражданинöс, кодi мöдöдiс шыöдчöмсö, сiйöс видлавны кадколаст нюжöдöм йылысь юöртöмöн.

Государственнöй мог збыльмöдан медыджыд позяна кадколастыс 60 лун.

**2.4. Гражданаöс ас сёрнинаныс примитöм вылö жыръяс дорö корöмъяс.**

Торъя жыр либö мукöд жыр, кöнi примитöны гражданаöс, могмöдсьöны сiдз, медым:

гражданинлы да чина мортлы вöлi лöсьыд;

гражданинлы вöлi позянлун гижны да лöсьыда оформитны гижöда шыöдчöм;

вöлi телефон;

вöлiны гижöм вылö коланаторъяс да А4 формата бумага.

Коми Республикаса йöзöс велöдан министрöс вежысьяслöн водзвежöс жыръяс колö вöчны индöм корöмъяс серти.

**2.5. Виччысян местаяс дорö корöмъяс.**

Виччысян местаясын колö вöчны гражданалы лöсьыд условиеяс да специалистъяслы уджалöм вылö бур условиеяс.

Виччысян местаяс колö оборудуйтны улöсъясöн, креслöясöн, лабичьясöн (банкеткаясöн). Виччысян места лыдыс индыссьö збыль удж серти да сы серти, кымынöс позьö тöрöдны зданиеö, но 3 местаысь оз этшаджык.

**2.6. Государственнöй мог збыльмöдöмын öткажитöм вылö подувъяс**

Гражданинлы ас сёрниöн примитiгöн шыöдчöмсö водзö видлавны вермасны öткажитны, водзынджык кö сылы вöлi сетöма нин вочакыв шыöдчöмын пуктöм юалöмъяс кузя;

кор гижöда шыöдчöмын абу индöма шыöдчöм мöдöдысь гражданинлöн ов да пошта инпас, мый серти колö мöдöдны вочакыв, шыöдчöм вылö вочакыв оз сетны;

кор вылынджык индöм шыöдчöмын эмöсь праволы паныд действие дасьтöм, öнi вöчöм либö вöчöм йылысь юöръяс, а сiдзжö морт йылысь, кодi сiйöс дасьтö, öнi вöчö либö вöчöма, шыöдчöмсö мöдöдöны государственнöй органö сылöн компетенция серти;

шыöдчöм, кöнi обжалуйтсьö ёрд решение, бöр бергöдöны шыöдчöм мöдöдысь гражданинлы тайö ёрд решениесö обжалуйтан пöрадоксö гöгöрвоöдöмöн;

кор шыöдчöмын эмöсь ёрччана либö увтыртана кывъяс, чина мортлöн, а сiдзжö сылöн семьяö пырысьяслöн олöмлы, дзоньвидзалунлы да эмбурлы лёк вöчны кöсйöм, вермöны шыöдчöмсö сэнi сетöм юалöмъясöн кольны вочакывтöг, шыöдчöм мöдöдысь гражданинлы юöртöны сы йылысь, мый оз позь правосö лёк вылö бергöдны;

кор гижöда шыöдчöмсö он вермы лыддьыны, сэки шыöдчöм вылö вочакывсö оз сетны, сiйöс оз видлавны, мый йылысь юöртöны шыöдчöм мöдöдысь гражанинлы, сылысь нимсö да пошта инпассö кö позьö лыддьыны;

кор гижöда шыöдчöмын эмöсь сэтшöм юалöмъяс, мый вылö сылы унаысь нин сетлöма гижöда вочакыв воддза шыöдчöмъяс мöдöдöмкöд йитöдын, да та дырйи шыöдчöмын оз вайöдсьыны выль подувъяс либö лоöмторъяс, сэки Коми Республикаса йöзöс велöдан министрлöн (министрöс вежысьлöн) эм право примитны öчереднöй норасьöм подувтöмöн лыддьöм да тайö юалöм кузя гражданинкöд переписка дугöдöм йылысь решение сэк, кор индöм шыöдчöмсö да водзын ыстöм шыöдчöмсö мöдöдöма вöлi Министерствоö либö öти и сiйö жö чина мортлы. Тайö решение йылысь юöртöны норасьöм мöдöдысь шыöдчысьлы;

кор шыöдчöмын сетöм юалöм кузя оз позь сетны вочакывсö государственнöй либö федеральнöй оланпасöн видзан мукöд гусятор кутысь юöр йöзöдтöг, гражданинлы, коді мöдöдіс шыöдчöмсö, юöртöны, мый сетöм юалöм кузя вочакывсö сетны оз позь индöм юöръяссö йöзöдны позьтöмлун вöсна.

Сэк, кор помкаяссö, мый серти шыöдчöмын сетöм юалöмъяс кузя вочакывсö абу вöлі сетöма, водзö вылö лоö бырöдöма, гражданинлöн эм право выльысь мöдöдны шыöдчöмсö Министерствоö либö Министерстволöн чина мортлы.

Государственнöй мог збыльмöдöм быд подув серти позьö кутшöмкö кад кежлö дугöдны öтчыдысь, сэтшöм случай кындзи, кор кутшöмкö кад кежлö дугöдöны ёрдлöн шуöм либö решение серти.

Государственнöй мог збыльмöдöм кутшöмкö кад кежлö дугöдöны:

кор гражданинсянь воö шыöдчöмсö видлавны кутшöмкö кад кежлö дугöдöм йылысь гижöда шыöдчöм кутшöмкö кад кежлö дугöдöм вылö помкаяссö да кадколастö индöмöн – куим тöлысьысь оз унджык кадколаст вылö;

кор гражданинлöн документъяс збыльлунын да сэнi индöм юöръяс стöчлунын эмöсь майшасьöмъяс – öти тöлысьысь оз унджык кадколаст вылö;

кор воö государственнöй мог кутшöмкö кад кежлö дугöдöм йылысь ёрдлöн шуöм либö решение – ёрдöн индöм кадколаст вылö.

**III. Административнöй процедураяс**

1. Государственнöй могö пырöны торъя административнöй процедураяс да действиеяс.

Гражданинлысь гижöда шыöдчöм регистрируйтöм да збыльмöдöм

Гижöда шыöдчöм примитöм да регистрируйтöм

Гижöда шыöдчöмсö ведомствоув серти видлалöм вылö мöдöдöм.

Кывкутысьöн гижöда шыöдчöм видлалöм, сы серти решение примитöм да вочакыв ыстöм.

2. Гражданаöс ас сёрнинаныс примитöмсö котыртöм да нуöдöм

Ас сёрниöн примитöм вылö гижöдчöм

Ас сёрниöн примитöм

Ас сёрниöн примитан помшуöмъяс кузя гражданинлысь гижöда шыöдчöм видлалöм, на серти решение примитöм да вочакыв ыстöм.

**3.1. Гражданалысь гижöда шыöдчöм регистрируйтöм да збыльмöдöм**

3.1.1. Гижöда шыöдчöм примитöм да регистрируйтöм

Административнöй действие примитöм вылö подув: гражданинсянь гижöда шыöдчöм Министерствоö воöм.

Гражданинлысь гижöда шыöдчöм регистрируйтiгöн да збыльмöдiгöн индыссьöны татшöм административнöй действиеяс да кадколастъяс:

гижöда шыöдчöм примитöм да регистрируйтöм – 3 лун;

гижöда шыöдчöмсö ведомствоув серти видлалöм вылö мöдöдöм – 7 лун;

кывкутысьöн гижöда шыöдчöм видлалöм, сы серти решение примитöм да вочакыв ыстöм – регистрируйтан лунсянь 30 лун.

Гражданинлысь гижöда шыöдчöм регистрируйтiгöн да збыльмöдiгöн сьöрсьöн-бöрсьöн административнöй действиеяслысь блок-схемасö сетöма тайö Регламент дорö 2 содтöдын.

Кор электроннöй пошта инпас вылö гижöда шыöдчöм воигöн гражданин индö электроннöй пошта, то сылы тайö инпас серти мöдöдöны шыöдчöм примитöм йылысь либö видлавны подулалöмöн öткажитöм йылысь уведомление, мый бöрын шыöдчöмсö печатайтöны бумага вылö да водзö уджалöны сыкöд кыдзи гижöда шыöдчöмöн.

Котыртан, кадрöвöй да аналитическöй удж юкöнса специалист видзöдö сы бöрся, абу-ö шыöдчöмыс мöдысь, збыль-ö шыöдчöмö пасйöма:

• государственнöй органлысь ним, кытчö мöдöдöма гижöда шыöдчöмсö, либö лöсялана чина мортлысь ов, ним, вич, либö лöсялана мортлысь чин;

• гражданинлысь ов, ним, вич (бöръяыс – кор эм);

• пошта инпас, мый серти колö мöдöдны вочакывсö, шыöдчöмсö мöд инпас серти мöдöдöм йылысь уведомление;

• вöзйöмлöн, шыöдчöмлöн либö норасьöмлöн сюрöс;

• ас кырымпас да кадпас.

Кор шыöдчöмыс оз лöсяв тайö Регламентлöн тайö юкöдын индöм гижöда шыöдчöмлöн корöмъяслы, то государственнöй мог збыльмöдöмын öткажитан подувъяс серти, мый индöма тайö Регламентлöн «Государственнöй мог збыльмöдан пöрадок дорö корöмъяс» II юкöдын, шыöдчöм вылö вочакывсö оз сетны.

Министерствоса котыртан, кадрöвöй да аналитическöй удж юкöнса специалист куим лунся кадколастö регистрируйтö да контроль вылö сувтöдö корöмъяслы лöсялана шыöдчöм вынсьöдöм образеца регистрационнöй карточкаö юöръяссö пасйöмöн (тайö Регламент дорö 3 содтöд).

Административнöй действиелöн помшуöмöн лоö Министерствоса котыртан, кадрöвöй да аналитическöй удж юкöнын торъя журналын гижöда шыöдчöмсö регистрируйтöм.

3.1.2. Гижöда шыöдчöмсö ведомствоув серти видлалöм вылö мöдöдöм.

Административнöй действие заводитöм вылö подув: Министерствоса котыртан, кадрöвöй да аналитическöй удж юкöнын торъя журналын гижöда шыöдчöмсö регистрируйтöм.

 Министерствоса котыртан, кадрöвöй да аналитическöй удж юкöнса специалист сы серти, мый йылысь гижöда шыöдчöмыс:

куим лунöн мöдöдö шыöдчöмсö Министерствоса веськöдлысьяслы;

регистрируйтöм лунсянь куим лунся кадколастö мöдöдö шыöдчöмсö Министерстволöн тэчас юкöдувса юрнуöдысьяслы видлалöм вылö да шыöдчöм гижысьяслы вочакыв сетöм вылö;

регистрируйтöм лунсянь сизим лунся кадколастö выльысь мöдöдö шыöдчöмсö организацияö, кодлöн компетенцияö пырö шыöдчöмын сетöм юалöмъяс кузя решение примитöмыс, видлалöм да вочакыв сетöм вылö гражданинöс сылысь шыöдчöмсö мöдлаö мöдöдöм йылысь юöртöмöн;

регистрируйтöм лунсянь сизим лунся кадколастö выльысь мöдöдö шыöдчöмсö, кöнi юалöмъяс кузя решение примитöмыс оз пыр Министерстволöн, Министерстволöн веськöдлöмувса организациялöн компетенцияö, лöсялана органö либö лöсялана чина мортлы, кодлöн компетенцияö пырö шыöдчöмын сетöм юалöмъяс кузя решение примитöмыс, шыöдчöм сетысь гражданинöс сылысь шыöдчöмсö мöдлаö мöдöдöм йылысь юöртöмöн;

регистрируйтöм лунсянь сизим лунся кадколастö мöдöдö шыöдчöм копияяссö, кöнi юалöмъясыс пырöны некымын государственнöй органлöн, меставывса асвеськöдлан органлöн либö чина йöзлöн компетенцияö, лöсялана государственнöй органъясö, меставывса асвеськöдлан органъясö либö лöсялана чина йöзлы гражданинöс сылысь шыöдчöмсö мöдлаö мöдöдöм йылысь юöртöмöн;

 Сэк, кор поручениесö сетöны Министерствоса кык либö некымын тэчас юкöдувлы, кывкутысь збыльмöдысьöн лоö Министерствоса юкöдув, кодöс резолюцияын пасйöма медводз. Сылы мöдöдöны шыöдчöмлысь подлинниксö да сетöны гражданинлы вочакыв ыстöм могысь соисполнительясöс чукöртöм вылö, налысь удж координируйтöм вылö право.

Министерстволöн котыртан, кадрöвöй да аналитическöй удж юкöн сэк, кор мöдöдö гижöда шыöдчöмсö мöд государственнöй органö, меставывса асвеськöдлан органö либö мöд чина мортлы видлалöм вылö, колана дырйи вермö корны индöм органлысь либö чина мортлысь гижöда шыöдчöм видлалан помшуöмъяс йылысь документъяс да материалъяс.

Гражданинлысь шыöдчöм, кöнi эм Министерствоса решение, торъя чина мортлöн вöчöмтор (вöчтöмтор) обжалуйтöм, мый пырö Министерстволöн ведомство улö, оз позь мöдöдны тайö чина йöзыслы видлалöм вылö да гражданинлы вочакыв мöдöдöм вылö. Тайö условиесö збыльмöдны кö верманлуныс абу, гражданинлы норасьöмсö бöр бергöдöны лöсялана решение либö вöчöмтор (вöчтöмтор) индöм ногöн ёрдын обжалуйтöм вылö сылысь правосö гöгöрвоöдöмöн.

Колана дырйи ассьысь подувъяссö эскöдöм могысь гражданин содтö гижöда шыöдчöм дорö документъяс да материалъяс либö налысь копияяс.

Административнöй шыöдчöмлöн помшуöмöн лоö кывкутысь збыльмöдысьöн гижöда шыöдчöм пöлучитöм.

3.1.3. Кывкутысь збыльмöдысьöн гижöда шыöдчöм видлалöм, сы серти решение примитöм да вочакыв мöдöдöм.

Административнöй действиелöн заводитчан подув: кывкутысь збыльмöдысьöн гижöда шыöдчöм пöлучитöм.

Гижöда шыöдчöм видлалан кадколаст оз вермы лоны Министерствоын регистрируйтан лунсянь 30 лунысь дырджык.

Сэк, кор гражданинлöн шыöдчöмын гижöм юалöмъясыс оз пырны Министерстволöн компетенцияö, Министерствоса котыртан, кадрöвöй да аналитическöй удж юкöнса специалист мöдöдö найöс регистрируйтан лунсянь сизим лунся кадколастö колана местаö да юöртö та йылысь гражданинлы.

Гражданинлöн шыöдчöмыс лыддьыссьö решитöмöн сэк, кор сыын гижöм став юалöмыс видлалöма, примитöма колана мераяс да шыöдчöмын сетöм индöм инпас серти сетöма гижöда вочакыв.

Гражданалысь мöд пöв гижöда шыöдчöмъяссö содтöд видлалöны Министерстволöн тэчас юкöдувса юрнуöдысьяс сэк, кор юалöмъяс решитöмкöд йитчöм юкöнын, мый вöсна артмисны индöм шыöдчöмъясыс, сюрöны выль лоöмторъяс да (либö) нормативнöй правовöй актын вежсьöмъяс.

Электроннöй пошта инпас вылö гражданинлöн воöм гижöда шыöдчöм вылö вочакывсö мöдöдöны гижöмöн.

Министерствоса специалист, кодi кывкутö гражданалöн шыöдчöмъясöн удж координируйтöм вöсна, куим лунöн пыртö шыöдчöм видлалöм йылысь юöръяссö регистрируйтан карточкаö.

Гражданинлы бöръя вочакыв бöрын шыöдчöмсö киритöны контроль улысь.

Шыöдчöмкöд удж помалöм бöрын сiйöс вермасны спишитны делöö. Делöö спишитöм йылысь юöрсö пасйöны шыöдчöмлöн регистрируйтан карточкаö.

Административнöй действиелöн да административнöй процедуралöн збыльмöдан помшуöмöн лыддьыссьö шыöдчöм кузя решение примитöм да гражданинлы вочакыв мöдöдöм.

**3.2. Гражданаöс ас сёрнинаныс примитöмсö котыртöм да нуöдöм**

Министерствоын артавсьö збыльмöдны татшöм административнöй действиеяс:

ас сёрниöн примитöм вылö гижсьöм;

ас сёрниöн примитöм;

ас сёрниöн примитöм кывкöртöдъяс серти гражданинлысь гижöда шыöдчöм видлалöм, сы кузя решение примитöм да вочакыв мöдöдöм.

Министерствоын гражданаöс ас сёрниöн примитöмсö котыртiгöн да нуöдiгöн административнöй действиеяслысь блок-схемасö сетöма тайö Административнöй регламент дорö 4 содтöдын.

3.2.1. Ас сёрниöн примитöм вылö гижсьöм.

Административнöй действие заводитöм вылö подув: Министерствоö ас сёрниöн примитöм вылö устнöя либö гижöда заявка воöм.

Ас сёрниöн примитöм вылö гижсьöны тайö Административнöй регламентлöн «Государственнöй мог збыльмöдан пöрадок дорö корöмъяс» II юкöд серти. Гражданинлы примитан места да кад йылысь юöртöны устнöя.

Ас сёрниöн примитан регистрируйтан карточкаö ас сёрниöн примитöм вылö гижöдöны министрлöн да министрöс вежысьлöн водзвежöсса сотрудникъяс.

Быд волысь вылö действие вöчан медыджыд кадколастыс 30 секунд.

Устнöя шыöдчöм вылö корöмъяс.

Гражданин аслас устнöй шыöдчöмын юöртö либö государственнöй органлысь нимсö, кытчö шыöдчö, либö лöсялана чина мортлысь овсö, нимсö, вичсö, либö лöсялана мортлысь чинсö.

Ас сёрниöн примитiгöн гражданин аслас устнöй шыöдчöмын висьталö вöзйöмлысь, шыöдчöмлысь либö норасьöмлысь сюрöссö, а сiдзжö ассьыс ов, ним, вич (бöръясö – эм кö), пошта инпас, мый серти колö ыстыны вочакывсö. Ас сёрниöн примитiгöн гражданин петкöдлö сiйöс эскöдысь документ.

Устнöй шыöдчöм сюрöссö пасйöны ас сёрниöн примитан регистрируйтан карточкаö. Министерствокöд йитöд кутан юöрсö сетöма тайö Административнöй регламент дорö 1 содтöдын.

Кор индöм лунö Коми Республикаса йöзöс велöдан министр да сылöн вежысьяс, кодъяс дорö вöлi гижöдчöма гражданин, абуöсь (командировкаын да мукöдтор), приёмсö вуджöдöны мöд лун вылö, мый йылысь гражданинлы юöртöны водзвыв гижöмöн либö телефон пыр.

Административнöй действиелöн помшуöмöн лоö ас сёрниöн примитан регистрируйтан карточкаö ас сёрниöн примитöм вылö гражданинлöн гижöдчöм.

3.2.2. Ас сёрниöн примитöм.

Административнöй действие заводитчöм вылö подув: ас сёрниöн примитан регистрируйтан карточкаын ас сёрниöн примитöм вылö гражданинлöн гижöдчöм.

Ас сёрниöн примитiгöн гражданин петкöдлö сiйöс эскöдысь документ.

Котыртан, кадрöвöй да аналитическöй удж нуöдан юкöнса специалист гижö ас сёрниöн примитан регистрируйтан карточкаö.

Кор устнöй шыöдчöмын висьталöмторъясыс да лоöмторъясыс збыльöсь да оз ков найöс содтöд прöверитны, шыöдчöм вылö вочакывсö гражданинлöн сöгласитчöм серти позьö сетны устнöя ас сёрниöн примитiгöн, мый йылысь вöчсьö гижöд личнöй учёт карточкаын.

Действие вöчан медыджыд кадколастыс лоö 30 минут.

Мукöд случай дырйи сетöны гижöда вочакыв шыöдчöмын пуктöм юалöмъяс кузя гижöда шыöдчöмъяс вылö тайö Регламентöн урчитöм кадколастö.

 Шыöдчöмын кö эмöсь юалöмъяс, кутшöмъяс оз пырны Министерстволöн компетенцияö, гражданинлы сетöны гöгöрвоöдöмъяс, кытчö да кутшöм ногöн колö шыöдчыны.

Ас сёрнинас примитiгöн гражданинлы вермасны öткажитны шыöдчöмсö водзö видлавны сэк, кор сылы водзынджык шыöдчöмын сетöм юалöмъяс кузя вочакывсö вöлi сетöма нин.

Гражданалысь ас сёрнинаныс примитан помшуöмъяс сiдзжö пасйöны ас сёрниöн примитан регистрируйтан карточкаö.

Регистрируйтан карточкалöн реквизитъясыс да сiйöс оформитан пöрадокыс öткодьöсь гижöда шыöдчöм видлалiгöн оформитан пöрадоккöд. (Пöрадоксö видлалöма «Гижöда шыöдчöмсö ведомствоув серти видлалöм вылö мöдöдöм» юкöдулын)

Административнöй действие да административнöй процедура збыльмöдан помшуöмöн лоö либö устнöй вочакыв, мый йылысь вöчöны гижöд личнöй учёт карточкаын, либö ас сёрниöн примитöм кывкöртöдъяс серти гражданинöн вöзйöмъяс, шыöдчöм либö норасьöм гижöм.

3.2.3. Ас сёрниöн примитан кывкöртöдъяс серти гражданинлысь гижöда шыöдчöм видлалöм, сы кузя решение примитöм да вочакыв мöдöдöм.

Административнöй действие заводитчöм вылö подув: ас сёрниöн примитöм кывкöртöдъяс серти гражданинöн вöзйöмъяс, шыöдчöм либö норасьöм гижöм.

Кор ас сёрниöн примитiгöн тöдмавсьö, мый устнöй вочакывйыс абу тырмымöн шыöдчöмын юалöмъяс решитöм вылö, гражданинлы вöзйöны гижöмöн сетны тайö юалöмъяссö гижöда шыöдчöмын урчитöм корöмъяссö тöд вылö босьтöмöн. Та дырйи гижöда шыöдчöмъяс регистрируйтан да збыльмöдан административнöй действиеясыс пöртсьöны олöмöн тайö Регламентлöн 3.1. п. серти.

Административнöй действие да административнöй процедура збыльмöдан помшуöмöн лыддьыссьö шыöдчöмын сетöм юалöмъяс кузя ас кадö гижöда вочакыв ыстöм.

**IV. Государственнöй мог збыльмöдöм бöрся видзöдан пöрадок да формаяс**

4.1. Коми Республикаса йöзöс велöдан министерстволöн тэчас юкöдувса юрнуöдысьяс гражданалöн шыöдчöмын юалöмъяслы нуöдöны учёт да найöс анализируйтöны.

Коми Республикаса йöзöс велöдан министерстволöн котыртан, кадрöвöй да аналитическöй удж нуöдан юкöн быд квартал дасьтö гражданалöн шыöдчöмъяс серти удж кузя аналитическöй обзоръяс да докладывайтö Коми Республикаса йöзöс велöдан министерстволöн веськöдлысьяслы. Аналитическöй обзоръяс сiдзжö юöртöны мукöд сотрудникъяслы.

4.2. Гражданалысь шыöдчöмъяс видлалöм бöрся быдлунъя контроль нуöдöны, медым ас кадö да бура пöртны олöмö гражданалöн шыöдчöмъяс кузя поручениеяс, примитны гражданалысь правояс, вöля да оланпас серти интересъяс торкалöм ас кадö аддзöм да помкаяссö бырöдöм кузя оперативнöй мераяс, анализируйтны воöм шыöдчöмъяссö, гражданалöн шыöдчöмъясöн удж нуöдöмсö да помшуöмъяссö.

Гражданалöн шыöдчöмъяс збыльмöдöм бöрся контрольö пырö:

гражданалысь шыöдчöмъяс збыльмöдöм кузя поручениеяс контроль улö босьтöм;

шыöдчöмъяс видлалöм йылысь юöр чукöртöм да обработайтöм;

шыöдчöмъяс кузя поручениеяс олöмö пöртöм да олöмö пöртанног йылысь збыльмöдысьяслы оперативнöй запросъяс дасьтöм;

гражданалöн шыöдчöмъяс кузя поручениеяс сюрöс да збыльмöдан кадколаст йылысь юöръяс дасьтöм да öтвывтöм;

контроль улысь шыöдчöмъяс киритöм.

Гражданалысь шыöдчöмъяс ас кадö да тырвыйö збыльмöдöм бöрся видзöдö Министерстволöн котыртан, кадрöвöй да аналитическöй удж нуöдан юкöн.

Контролируйтöны гражданалысь став воöм шыöдчöмсö, кодъясöс колö видлавны.

Контроль улö босьтöны шыöдчöмсö лöсялана чина мортöн видлалöм бöрын сылöн резолюция серти.

Шыöдчöмсö киритöны контроль улысь, сэнi сетöм став юалöмсö кö видлалöма, примитöма колана мераяс да сетöма гижöда вочакывъяс, торйöн кö, татшöм подувъяс серти:

гражданинлы сылöн шыöдчöмын сетöм юалöмъяс вылö гижöда вочакыв мöдöдöма либö сылысь правояс да оланпас серти интересъяс доръян пöрадок йылысь сылы гöгöрвоöдöмъяс сетöма (збыльмöдысьыс кö сетö гражданинлы шыöдчöм кузя вочакыв копия);

государственнöй органъяссянь, чина йöзсянь, меставывса асвеськöдлан органъяссянь, организацияяссянь гижöда шыöдчöм кузя, кутшöмöс босьтöма контроль улö, воöма гижöда вочакыв;

гражданинкöд ас сёрниöн примитöм йылысь да гражданинлöн шыöдчöмын гижöм юалöмъяс решитöм йылысь юöр сетöма збыльмöдысьöн;

мöд государственнöй органö либö мöд чина мортлы, кодъяслöн компетенцияö пырö шыöдчöмын пуктöм юалöмъяс решитöмыс, гражданинлысь шыöдчöмсö мöдöдöма мöд инпас серти, сетöма збыльмöдысь шыöдчöм коланаинö мöдöдöм йылысь копияяс да гражданинлы вочакыв сетöм йылысь копияяс.

Государственнöй мог тырвыйö да колана ног збыльмöдöм контролируйтöмö пырöны прöверкаяс нуöдöм, гражданалöн шыöдчöмъяс регистрируйтан да збыльмöдан пöрадок торкалöмъяс корсьöм да бырöдöм.

Министерстволöн котыртан, кадрöвöй да аналитическöй удж нуöдан юкöнса специалистъяс, кывкутысь збыльмöдысьяс быдöн торйöн кывкутöны налöн чина регламент серти государственнöй мог збыльмöдiгöн кадколастö да пöрадокö кутчысьöм вöсна.

Сэк, кор нуöдöм прöверкаяслöн помшуöмъяс серти сюрöны гражданалöн право торкалöмъяс, мыжаяссö кыскöны кывкутöмö Россия Федерацияса законодательство серти.

4.3. Министерстволöн котыртан, кадрöвöй да аналитическöй удж нуöдан юкöнса начальник кадысь кадö контролируйтö (быд квартал) да анализируйтö гражданалöн шыöдчöмъяс кузя удж.

4.4. Министерстволöн котыртан, кадрöвöй да аналитическöй удж нуöдан юкöнса специалист аслас юöръяс подув вылын, а сiдзжö Министерстволöн тэчас юкöдувъясöн сетöм подув вылын лöсьöдö гражданалöн шыöдчöмъясöн уджын кывкöртöдъяс кузя кольöм тöлысся, воджынся, вося статистическöй да аналитическöй материалъяс

**V. Чина мортлöн вöчöмтор (вöчтöмтор), а сiдзжö государственнöй мог збыльмöдiгöн сыöн примитöм решение обжалуйтан пöрадок**

5.1. Вöчöмтор (вöчтöмтор) да государственнöй мог збыльмöдiгöн вöчöм (примитöм) Министерствоса решениеяс позьö обжалуйтны ёрдöдз:

Министерствоса вылынджык чина мортлы;

Коми Республикаса йöзöс велöдан министрлы (министрöс вежысьлы).

5.2. Шыöдчöм (норасьöм) позьö сетны гижöмöн либö ас сёрниöн примитiгöн.

Кор гражданин шыöдчö гижöмöн, то сэки колö быть индыны Министерствоса лöсялана чина мортлысь ов, ним, вич, либö лöсялана мортлысь чинсö, а сiдзжö ассьыс ов, ним, вич (бöръясö – эм кö), пошта инпас либö электроннöй пошта инпас, мый кузя колö мöдöдны сылы вочакывсö, шыöдчöмсö мöдлаö мöдöдöм йылысь уведомлениесö, гижö вöзйöмлысь, шыöдчöмлысь либö норасьöмлысь сюрöссö, ачыс кырымасьö да индö кадпас.

Кор колö эскöдны ассьыс подувъяссö, гражданин содтö гижöда шыöдчöм дорö документъяс да материалъяс либö налысь копияяс.

Заявительлысь гижöда шыöдчöм, мый воö Йöзöс велöдан министерствоö, видлалöны гижöда шыöдчöм регистрируйтан лунсянь 30 лун чöжöн. Торъя случайясын, а сiдзжö запрос мöдöдiгöн, мый индöма «Россия Федерацияса гражданалысь шыöдчöмъяс видлалан пöрадок йылысь» 2006 во май 2 лунся 59-ФЗ №-а Федеральнöй оланпаслöн 10 статьяса 2 юкöнöн, Коми Республикаса йöзöс велöдан министрлöн эм право нюжöдны шыöдчöм видлалан кадколастсö 30 лунысь оз дырджык кадколаст вылö заявительлы, кодi мöдöдiс шыöдчöмсö, сiйöс видлалан кадколаст нюжöдöм йылысь юöртöмöн.

Вöчöмтор (вöчтöмтор) вылö да государственнöй мог збыльмöдiгöн вöчöм (примитöм) решениеяс вылö норасьöмъяс видлалан помшуöмъяс серти вылыс чина морт, Коми Республикаса йöзöс велöдан министр (министрöс вежысь):

лыддьö вöчöмтор (вöчтöмтор) да государственнöй мог збыльмöдiгöн решениеяс правомернöйясöн;

лыддьö вöчöмтор (вöчтöмтор) да решениеяс неправомернöйясöн да индö мераяс, кутшöмъясöс колö примитны торкалöмъяссö бырöдöм могысь.

Гражданинлöн эм право обжалуйтны Министерствоса чина йöзлысь вöчöмтор (вöчтöмтор) да решениеяс, государственнöй мог збыльмöдiгöн вöчöм (примитöм) решениеяс ёрд пöрадок серти 3 тöлысь чöжöн.

Гражданинлöн эм право Россия Федерациялöн öнiя законодательствоöн урчитöм пöрадок серти шыöдчыны öтув юрисдикциая ёрдö либö арбитражнöй ёрдö.

«Гражданаöс примитöм, гражданалысь устнöй да

гижöда шыöдчöмъяс ас кадö да тырвыйö видлалöм,

на серти решениеяс примитöм да

öнiя законодательствоöн индöм кадколастö

вочакывъяс мöдöдöм» Коми Республикаса

йöзöс велöдан министерстволысь

государственнöй мог олöмö пöртан

административнöй регламент дорö

1 содтöд

Министерствокöд йитöд кутан юöр

|  |
| --- |
| Гражданинлöн Министерствоö шыöдчöм |
| Гижöда шыöдчöм | Устнöй шыöдчöм |
| Пошта инпас: 167982, Коми Республика, Сыктывкар, К.Маркс ул., 210, Коми Республикаса йöзöс велöдан министерствоЭлектроннöй пошта инпас:minedukomi@yandex.ru Факс: (8212) 24-22-29 | Министерстволöн водзвежöсса телефон (8212) 257-000Министрöс вежысьяслöн водзвежöсса телефон:(8212) 257-011Удж котыртан, кадрöвöй да аналитическöй удж юкöнса телефон: (8212) 257-015 |
| Ас сёрниöн примитöм |
|  | Коми Республикаса йöзöс велöдан министр (вежысьяс) гражданаöс ас сёрнинаныс примитöны Коми Республикаса йöзöс велöдан министерстволöн жырйын: Коми Республика, Сыктывкар, К.Маркс ул., 210 |

 «Гражданаöс примитöм, гражданалысь устнöй да

гижöда шыöдчöмъяс ас кадö да тырвыйö видлалöм,

на серти решениеяс примитöм да

öнiя законодательствоöн индöм кадколастö

вочакывъяс мöдöдöм» Коми Республикаса

йöзöс велöдан министерстволысь

государственнöй мог олöмö пöртан

административнöй регламент дорö

2 содтöд

**Гражданинлöн гижöда шыöдчöм регистрируйтiгöн да збыльмöдiгöн административнöй процедураяслöн да административнöй действиеяслöн öта-мöд бöрся мунан блок-схема**

|  |
| --- |
| Заявка сетысьясШыöдчöмъяс |
| Коми Республикаса йöзöс велöдан министерство |
| Пошта инпас | Электроннöй пошта инпас | факс | Öтув вöдитчан юöр сетан системаяс |
|  | Юöр лыдмöдöм |  | Гражданинöс юöртöм |
| да | Корöмъяслöн шыöдчöмъяс дорö лöсялöм | Оз |
| Гижöда шыöдчöм ведомствоув серти видлалöм вылö мöдöдöм |
| Гижöда шыöдчöм кывкутысьöн видлалöм, на серти решение примитöм да вочакыв мöдöдöм. |

 «Гражданаöс примитöм, гражданалысь устнöй да

гижöда шыöдчöмъяс ас кадö да тырвыйö видлалöм,

на серти решениеяс примитöм да

öнiя законодательствоöн индöм кадколастö

вочакывъяс мöдöдöм» Коми Республикаса

йöзöс велöдан министерстволысь

государственнöй мог олöмö пöртан

административнöй регламент дорö

3 содтöд

ГРАЖДАНАÖС ПРИМИТАН регистрируйтан КАРТОЧКАЛÖН образец

|  |
| --- |
| ГРАЖДАНАÖС ПРИМИТАН регистрируйтан КАРТОЧКА Шыöдчан кадпас 200\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ дорö приём вылö\_\_\_\_№-а кабинет \_\_\_\_\_\_\_\_ судтаШыöдчан кадпас 200\_\_ \_\_\_\_\_\_\_\_\_\_ Волысьлöн О.Н.В. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Волысьлöн инпас, уджалан места\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Юалöм \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Волöмлöн видлалан помшуöмъяс \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Кырымпас \_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_/ |

 «Гражданаöс примитöм, гражданалысь устнöй да

гижöда шыöдчöмъяс ас кадö да тырвыйö видлалöм,

на серти решениеяс примитöм да

öнiя законодательствоöн индöм кадколастö

вочакывъяс мöдöдöм» Коми Республикаса

йöзöс велöдан министерстволысь

государственнöй мог олöмö пöртан

административнöй регламент дорö

4 содтöд

**Коми Республикаса йöзöс велöдан министерствоын гражданаöс ас сёрнинаныс примитöмсö котыртiгöн да нуöдiгöн административнöй процедураяслöн да административнöй действиеяслöн öта-мöд бöрся мунан блок-схема**

|  |
| --- |
| Заявка сетысьяс |
| Ас сёрниöн примитöм вылö гижöдчöм |
| Коми Республикаса йöзöс велöдан министр | Коми Республикаса йöзöс велöдан министрöс вежысьяс |
| Коми Республикалöн йöзöс велöдан министерствоса чина йöзöс ас сёрнинаныс гражданаöс примитöм вылö дасьтöм |
| Министерстволöн чина морт абу | Гражданинöс юöртöм |
| Ас сёрниöн примитöмын регистрируйтан карточкаын шыöдчöм пасйöм |
| Устнöй вочакыв вылö гражданинлöн сöгласитчöм | Гражданаöс ас сёрнинаныс примитiгöн сетöм юалöмъяс кузя гижöда вочакыв сетöм гражданалöн гижöда шыöдчöм збыльмöдöм вылö индöм пöрадок серти да кадколастö |
| Гражданинлöн шыöдчöм вылö сэнi сетöм юалöмъясын сюрöс серти устнöй вочакыв сетöм  | Регистрируйтан карточкаö ас сёрниöн примитан помшуöмъяс йылысь материал пыртöм |

Исакова 29 923 пас